Mange børn har brugt de første dage af påskeferien på Lindholm Høje Museet, hvor de har kunne bage brød over bål, som vikingerne gjorde.

For 9-årige Frederikke Holmsgaard Nybo  er fladbrød over bål ikke hverdag. Med sin mor og søster brugte hun onsdagen i påskeferien på Lindholm Høje Museet. - Jeg er glad, fordi der er mange spændende ting her, siger hun. Det er historiestuderende Thor Pedersen, der er vært på arrangementet, der startede mandag og slutter onsdag. - I stedet for at sidde derhjemme med iPad og computer kan de komme ud i naturen, lære noget historie og samtidig blive underholdt, siger Thor Pedersen. Ud over brød kunne børnene også støbe en miniudgave af Thors hammer. For Frederikke passer vikingetemaet helt perfekt til, hvad hun skal lave i skolen efter påskeferien. - Vi skal have vikingetema der, så der kan jeg bruge noget af det, jeg har lært i dag, slutter hun.